Σύμφωνα με τις πληροφορίες που μεταδίδει το τοπικό stonisi.gr, αίτημα του Περιφερειακού Συμβουλίου Βορείου Αιγαίου είναι να πραγματοποιηθεί σύσκεψη των πολιτικών αρχηγών, υπό τον Πρόεδρο της Δημοκρατίας, με αποκλειστικό θέμα συζήτησης το προσφυγικό.

Παράλληλα, ζητούν να λάβει χώρα και προ ημερησίας συζήτηση στη Βουλή, ενώ ζητούν να ενημερωθεί και το ευρωκοινοβούλιο για τις πρακτικές που προσπαθεί να εφαρμόσει στα νησιά του βορειοανατολικού Αιγαίου η κυβέρνηση.

Κατά τις ίδιες πληροφορίες, επιβεβαιώθηκε το ναυάγιο της συνάντησης της Πέμπτης, που θα συναντιόντουσαν δήμαρχοι και περιφερειάρχης με τον υπουργό Μηταράκη, και αντί αυτής, θα πραγματοποιηθεί συγκέντρωση διαμαρτυρίας μπροστά από το υπουργείο Εσωτερικών, μαζί με βορειοαιγαιοπελαγίτες που ζουν μόνιμα στην Αττική, καθώς και αιρετούς των νησιών που θα ταξιδέψουν αυθημερόν στην Αθήνα.

Συγκεκριμένα, το ψήφισμα του Περιφερειακού Συμβουλίου Βορείου Αιγαίου, πάντα κατά τις πληροφορίες από το stonisi.gr, αναφέρει:

Καταδίκη των πρακτικών της επίταξης

Διακοπή διαλόγου με τους εκπροσώπους της κυβέρνησης μέχρι να υπάρξει ανάκληση της ΠΝΠ για την επίταξη

Την επαναβεβαίωση προηγούμενης απόφασης για την αποσυμφόρηση των νησιών και τον απεγκλωβισμό των προσφύγων και μεταναστών

Να επιμείνει ότι δεν πρέπει να δημιουργηθεί καμία νέα δομή και να κλείσουν οι ήδη υπάρχουσες

Να ζητήσει την πραγματοποίηση σύσκεψης πολιτικών αρχηγών υπό τον Πρόεδρο της Δημοκρατίας

Να ζητήσει την πραγματοποίηση προ ημερησίας συζήτησης στη Βουλή

Να ενημερωθεί η Ευρωβουλή

Να υπάρξει στήριξη όλων των αποφάσεων των Δημοτικών Συμβουλίων των δήμων

Να κινηθεί δικαστικά με όλα τα μέσα κατά της ΠΝΠ

Δείτε το βίντεο της έκτακτης συνεδρίασης του Περιφερειακού Συμβουλίου Βορείου Αιγαίου:

Διαβάστε για την απόφαση της κυβέρνησης για τη χρηματοδότηση δήμων που δέχθηκαν πρόσφυγες στα όριά τους: